Însă privind jocurile copiilor de pe străduța mea, care sînt de etnii diferite, cam jumi-juma, fetițe îmbrăcate în rochii cu sclipici care cîntă cîntece la modă, cocoțate pe capota vreunei mașini și se filmează pentru canalul lor de YouTube, sau băieți care joacă fotbal, izbind cu putere roata altei mașini – „Lasă, bă, că ăsta e Logan și e rezistibil!” –, imitînd de fapt în comportament ceea ce văd la adulți, îmi dau seama că sînt lucruri care nu au legătura cu etnia și nici cu corectitudinea politică și, pur și simplu, cu nivelul în sine de civilizație a unei țări.  *** Dragă Adina, Îmi scrii că mereu latră cîinii sub ferestrele apartamentului tău din București și că mai tot omul care are un petec de grădină își plantează, respectiv plasează acolo nu un pomuleț, ci un dulău.